### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 7. juni 2023 har vedtaget Magistratens foranstående indstilling af 30. maj 2023.

Enhedslisten de Rød-Grønnes byrådsgruppe kunne ikke tiltræde indstillingen og ønskede deres mindretalsudtalelse af 7. juni 2023 medsendt.

Radikale Venstres byrådsgruppe kunne ikke tiltræde indstillingen.

###

Offentlig fremlæggelse af Strategisk Helhedsplan for Årslev.

### Resume

Den strategiske helhedsplan for Årslev omfatter Årslev Landsby og udviklingsområdet vest for landsbyen.

Helhedsplanen sætter strategisk retning for byudviklingen i Årslev gennem en vision for området. Planen indeholder strategier, retningslinjer, ønsker og projektnedslag, som alle skal følges op i efterfølgende lokalplaner og kommuneplantillæg for området.

Årslev skal være moderne landsby med afsæt i bæredygtighed, landskabsbaseret planlægning og en sammenhængende mobilitet med fokus på bløde trafikanter og kollektiv trafik.

Helhedsplanen skal sikre, at vand- og naturinteresser i området respekteres. Teknik og Miljø vurderer, at den strategiske helhedsplan ikke vil medføre væsentlige påvirkninger af de habitater og arter, som findes ved [adresse].

Helhedsplanens afgrænsning er gennem processen justeret ud fra planmæssige hensyn og derfor er afgrænsningen af perspektivareal og helhedsplan ikke ens.

### Beslutningspunkter

Det indstilles:

At 1) Forslag til Strategisk helhedsplan for Årslev godkendes til offentlig fremlæggelse

At 2) Bemærkninger fra den forudgående offentlige høring besvares som det fremgår af bilag 5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-05-2023

Otto Nielsen: 7

Fremsendes til [adresse] med bemærkning, at Magistraten i mødet den 30. maj 2023 anbefaler, at byrådet tiltræder Magistratsafdelingen for Teknik og Miljøs indstilling af 17. maj 2023.

Peter Thorsen tog forbehold i forhold til at 2 i indstillingen omhandlende bl.a. drikkevandsbeskyttelse og mobilitet.

Katcha Clausen tog forbehold vedr. spørgsmål om indbyrdes sammenhænge mellem de 4 spor i strategier, samt definition af moderne landsbyer, zizag-linje i forhold til afgrænsning til søen, samt plan for skolen.

Sys Carlsen tog forbehold for det ovenfor nævnte fra Katcha Clausen, herunder også plan for udbygning af skolen.

Finn Østergaard tog forbehold for plan vedrørende bl.a. bebyggelse ved [adresse].

Magistratsafdelingen for Teknik og Miljø udarbejder notat vedr. de stillede spørgsmål.